

REPUBLIKA HRVATSKA

POŽEŠKO SLAVONSKA ŽUPANIJA

OPĆINA BRESTOVAC

Načelnik

KLASA:214-01/17-01/02

URBROJ:2177-02/03-17-1

Brestovac,6.travnja 2017.g.

Općinsko vijeće Općine Brestovac

PREDMET: Odluka o davanju suglasnosti Dobrovoljnom vatrogasnom društvu Brestovac za provedbu ulaganja na području Općine Brestovac za investiciju „ Rekonstrukcija društveno vatrogasnog doma Brestovac “

Člankom 20. stavkom 23. Pravilnika o provedbi mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014. – 2020. (“Narodne novine” br. 71/16) određeno je da je korisnik uz Zahtjev za potporu dužan priložiti odluku predstavnička tijela jedinica lokalne samouprave o suglasnosti za provedbu ulaganja na području jedinice lokalne samouprave.

DVD Brestovac planira prijaviti projekt rekonstrukcije vatrogasnog doma na Program ruralnog razvoja 2014.- 2020. pa je dostavio Općini Brestovac Zahtjev za izdavanje Odluke o suglasnosti za provedbu ulaganja na području Općine Brestovac.

Nastavno na prije navedeno predlaže se Općinskom vijeću donošenje akta u prilogu.

OPĆINSKI NAČELNIK

Zdravko Mandić,inž.elektroteh.

Prilog:

- Prijedlog Odluke o davanju suglasnosti Dobrovoljnom vatrogasnom društvu Brestovac za provedbu ulaganja na području Općine Brestovac za investiciju „Rekonstrukcija društveno vatrogasnog doma Brestovac“.



REPUBLIKA HRVATSKA

POŽEŠKO SLAVONSKA ŽUPANIJA

OPĆINA BRESTOVAC

Općinsko vijeće

KLASA:214-01/17-01/03

URBROJ:2177-02/02-17-1

Brestovac,13.04.2017.g.

Na temelju članka 31. Statuta Općine Brestovac („Službeni glasnik Općine Brestovac“, br. 3/2013 i 9/2013) Općinsko vijeće Općine Brestovac na sjednici, održanoj 2017. godine, donijelo je

# ODLUKU

**o davanju suglasnosti Dobrovoljnom vatrogasnom društvu Brestovac za**

**provedbu ulaganja na području Općine Brestovac za investiciju**

**„** **Rekonstrukcija društveno vatrogasnog doma Brestovac “**

**I.**

Ovom Odlukom daje se suglasnost Dobrovoljnom vatrogasnom društvu Brestovac za provedbu ulaganja na području Općine Brestovac za investiciju „ Rekonstrukcija društveno vatrogasnog doma Brestovac “

# II.

Ulaganje iz točke I. ove Odluke planira se prijaviti na natječaj Programa ruralnog razvoja RH za razdoblje 2014.-2020., Mjera 07, podmjeru 7.4., tip operacije 7.4.1. Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu.

U svrhu prijave ulaganja na natječaj naveden u prvom stavku ove točke, ovom Odlukom ujedno se daje i suglasnost Dobrovoljnom vatrogasnom društvu Brestovac za prijavu na natječaj.

# III.

Ova suglasnost daje se na temelju Priloga ove Odluke sukladno članku 20. stavak 23. Pravilnika o provedbi mjere 07 Temeljne usluge i obnova sela u ruralnim područjima (“Narodne novine” br. 71/16), u prilogu ove Odluke, koji čini njezin sastavni dio.

U Prilogu Odluke navedeni su svi bitni podaci o projektu: naziv projekta/operacije, naziv korisnika, kratki opis projekta/operacije, društvena opravdanost projekta/operacije, povezanost projekta/operacije sa interesom udruga, posebni interes za lokalno stanovništvo, financijski kapaciteti korisnika i analiza troškova, ljudski kapaciteti za provedbu projekta/operacije, način održavanja i upravljanja projektom/operacijom, doprinos ulaganja stvaranju novih radnih mjesta te usklađenost projekta s razvojnom dokumentacijom Općine Brestovac.

# IV.

Ova suglasnost izdaje se u svrhu prijave ulaganja navedenog u točki I. ove Odluke na natječaj za Mjeru 07, podmjeru 7.4., tip operacije 7.4.1. Programa ruralnog razvoja RH za razdoblje 2014.-2020.

# V.

Ova Odluka stupa na snagu s danom donošenja, a objavit će se u „Službenom glasniku Općine Brestovac“.

PREDSJEDNIK OPĆINSKOG VIJEĆA

Tomo Vrhovac